সোনার ব্যাটে রিচাকে সম্মানিত করতে চলেছে সিএবি!

ওয়েব ডেস্ক : বিশ্বজয়ী হয়েছেন ভারতীয় মহিলা ক্রিকেট দল (Indian Women Cricket Team)। তাতে গুরুত্বপূর্ণ ভূমিকা পালন করেছেন রিচা ঘোষ (Richa Ghosh)। আর প্রথম বাঙালি মহিলা ক্রিকেটার হিসাবে রিচার এই সাফল্যের কারণে তাঁকে এবার সম্মানিত করতে চলেছে সিএবি (CAB)। সেই অনুষ্ঠানের সময় মুখ্যমন্ত্রী মমতা বন্দ্যোপাধ্যায়কে (Mamata Banerjee) আমন্ত্রণ জানানো হয়তে পারে বলে সূত্রের খবর।

আইসিসি মহিলা বিশ্বকাপ চলাকালীন গুরুত্বপূর্ণ ভূমিকা নিয়েছিলেন রিচা (Richa Ghosh)। কঠিন সময়ে শেষে নেমে কার্যকরী ভূমিকা নিয়েছিলেন তিনি। অস্ট্রেলিয়ার বিরুদ্ধে সেমিফাইনাল ও দক্ষিণ আফ্রিকার বিরুদ্ধে ফাইনালে তাঁর ক্যামিও বিশ্বকাপ জেতার রাস্তা প্রসস্থ করেছে। তাই ঘরের মেয়েকে জমকালো সংবর্ধনা দেওয়ার পরিকল্পনা করছে সিএবি (CAB)। সূত্রের খবর, চলতি বছরের শেষের দিকে এই অনুষ্ঠান হতে পারে।

আরও খবর : জন্মদিনে দেখে নিন ‘কিং কোহলি’র অনন্য রেকর্ড!

সূত্রে খবর, সিএবি (CAB) আগামী ৭ নভেম্বর এই সংবর্ধনার অনুষ্ঠান করতে চায়। তবে রিচার পরিবারের তরফে তা পিছিয়ে ৮ নভেম্বর করার কথা বলেছে। ফলে সেই কারণে দিন এখনও চূড়ান্ত হয়নি। জানা যাচ্ছে, ওই অনুষ্ঠানে রিচার হাতে সোনার ব্যাট তুলে দেওয়া হতে পারে। বাংলার প্রাক্তন ক্রিকেটার ঝুলন গোস্বামীর হাত দিয়ে সেই ব্যাট তাঁর হাতে তুলে দেওয়া হতে পারে।

অন্যদিকে ঘরের মেয়েকে বরণ করার জন্য তৈরি হচ্ছে শিলিগুড়িও। সূত্রের খবর, তাঁকে বিমানবন্দর থেকে হুডখোলা গাড়িতে বাড়িতে নিয়ে যাওয়ার পরিকল্পনা রয়েছে পরিবারের। এর পাশপাশি রিচাকে নাগরিক সংবর্ধনা দেওয়ার কথা জানিয়েছেন শিলিগুড়ির মেয়র গৌতম দেব।